Leið Ellenar Loftsdóttur í tískuog hönnunarheiminn lá í gegnum hjólabretta - og snjóbrettaiðkun í verslunina Týnda hlekkinn , í að hanna föt fyrir stelpur í iðkuninni sem þá var lítið til af . Birgir Ísl . Gunnarsson „ Það eru alger forréttindi að vinna við áhugamálið en það þýðir að oft liggja miklar tilfinningar að baki þeim verkefnum sem maður tekur að sér , “ segir Ellen Loftsdóttir nýráðin dagskrárstjóri HönnunarMars 2020 . „ Ég datt einhvern veginn inn í að verða listrænn stjórnandi hjá Reykjavík Fashion Festival á sínum tíma þegar ég kom heim frá námi og starfi erlendis . Væntanlega mun reynslan af því að stýra þeirri hátíð nýtast mér best í þessu starfi , sem er tímabundið hlutastarf . Ég er í almennu utanumhaldi á dagskránni , viðburðunum og skipulagningu . “ Hátíðin verður haldin miðvikudaginn 26. til og með sunnudeginum 29. mars . „ Hátíðin er sameiningarvettvangur nýsköpunar og hönnunar þar sem tilgangurinn er að styrkja innviði hönnunar á Íslandi . Valnefnd velur hönnuði og atburði á hátíðina og má segja að þetta sé eins og Airwaves fyrir hönnun , það eru viðburðir út um alla borg og víðar , og ættu allir að geta fundið eitthvað við sitt hæfi , “ segir Ellen . „ Það eru um 100 viðburðir á dagskrá HönnunarMars á hverju ári og leggjum við okkur fram um að gera þá sem aðgengilegasta fyrir bæði hönnunarsamfélagið sjálft sem og allan almenning sem hefur áhuga á því sem er að gerast þar . Hátíðin spannar breytt svið hönnunar en segjum ef þú hefur til dæmis sérstakan áhuga á arkitektúr þá er hægt að þræða sig eftir því sem snertir hann í gegnum dagskrána . Hátíðin varpar ljósi á það sem er að gerast í heimi hönnunar þessa stundina , býr til samtöl , samstörf og veitir innblástur , en hún opnar með alþjóðlegu ráðstefnunni DesignTalks í Hörpu þar sem helstu hönnuðir , arkitektar og hugsuðir ræða hlutverk hönnunar . “ Ellen hefur unnið fyrir ýmis þekkt nöfn , má þar nefna tímaritin Elle og Glamour auk eigin aljóðlegs tískutímarits , Favorite Magazine . „ Þetta byrjaði eiginlega þegar ég kom mér í að vinna í snjó - og hjólabrettavöruversluninni Týndi hlekkurinn fimmtán ára gömul . Ég byrjaði snemma að pæla í fötum samhliða þessari iðkun sem ákveðin tíska og lífsstíll fylgir . Þá voru eiginlega bara til föt fyrir karlmenn í þessu sem við stelpurnar vorum að troða okkur í en síðan fékk ég að vera með þegar eigendur verslunarinnar stofnuðu fatamerkið Nikita utan um hönnun á fatnaði fyrir konur á snjó - og hjólabrettum , “ segir Ellen sem síðan hélt utan í nám . „ Ég vildi ekki læra fatahönnunina sjálfa heldur meira svo ég gæti starfað í umgjörðinni . Í starfsnámi út frá því komst ég svo í kynni við stílista sem ég vann lengi með , meðal annars fyrir Coldplay , en þeim þótti mjög fyndið að þótt þeir hefðu oft spilað á Íslandi væri ég enginn sérstakur aðdáandi og aldrei farið á tónleika með þeim . “ Nánar má lesa um málið í Viðskiptablaðinu . Áskrifendur geta nálgast blaðið undir Tölublöð , aðrir geta gerst áskrifendur hér .